ДОКЛАД   
за резултатите от Междинната оценка за изпълнението на Регионалния план за развитие 2014-2020 г. на Южен централен район от ниво 2

**2017**



Съдържание

[Списък на графиките и таблиците iv](#_Toc500329973)

[Списък на използваните съкращения v](#_Toc500329974)

[I. ВЪВЕДЕНИЕ 6](#_Toc500329975)

[1. Общи положения 6](#_Toc500329976)

[2. Методика за оценка напредъка на изпълнението на РПР на ЮЦР 7](#_Toc500329977)

[II. ПЪРВОНАЧАЛНИ РЕЗУЛТАТИ ОТ ИЗПЪЛНЕНИЕТО НА РПР НА ЮЦР 9](#_Toc500329978)

[1. Рамка за изпълнение на целите и приоритетите за регионално развитие в ЮЦР 9](#_Toc500329979)

[2. Промени в социалното и икономическото развитие на ЮЦР и съответствие на РПР с тях 12](#_Toc500329980)

[3. Степен на постигане на целите на РПР на ЮЦР 14](#_Toc500329981)

[4. Принос към постигане целите на Стратегия "Европа 2020" 15](#_Toc500329982)

[5. Ефективност и ефикасност на финансовите инструменти и използваните ресурси за изпълнение на РПР 18](#_Toc500329983)

[III. ИЗВОДИ И ПРЕПОРЪКИ 21](#_Toc500329984)

[1. Обобщена оценка за изпълнението на РПР на ЮЦР 21](#_Toc500329985)

[2. Актуализация на РПР на ЮЦР 23](#_Toc500329986)

[3. Препоръки за подготовка за следващия програмен период след 2020 г. 25](#_Toc500329987)

[Източници и референтни документи 27](#_Toc500329988)

Списък на графиките и таблиците

[графика 1. Взаимовръзки между целите и приоритетите на РПР на ЮЦР 9](#_Toc500329989)

[графика 2. Динамика на растежа на БВП за периода 2005-2016 г. и прогнозни данни за 2017-2020 г. 12](#_Toc500329990)

[графика 3. Ръст на БВП за периода 2000-2015 г. на национално ниво, (млн. лв.) и принос на районите от ниво 2, % 12](#_Toc500329991)

[графика 4. Коефициент на заетост на населението на възраст 20-64 г., % 15](#_Toc500329992)

[графика 5. Коефициент на заетост на населението на възраст 55-64 г., % 15](#_Toc500329993)

[графика 6. Инвестиции в научноизследователска и развойна дейност, % от БВП 15](#_Toc500329994)

[графика 7. Дял на преждевременно напусналите образователната система (на възраст 18-24 г.), % 15](#_Toc500329995)

[графика 8. Дял на 30-34 годишните със завършено висше образование, % 16](#_Toc500329996)

[графика 9. Население в риск от бедност или социално изключване, хил. души 16](#_Toc500329997)

[графика 10. Договорени и изплатените средства (ОП и ПРСР) общо и по области и сравнение с предвижданията на РПР на ЮЦР, октомври 2017 18](#_Toc500329998)

[графика 11. Концентрация на ресурси в ЮЦР – по програми, млн. лв., октомври 2017 18](#_Toc500329999)

[таблица 1. Степен на постигане на заложеното изменение на специфичните индикатори и степен на изпълнение на приоритети (СИП), въз основа на постигнатото изменение на специфичните индикатори 8](#_Toc500330000)

[таблица 2. Степен на постигане на целите (СПЦ), въз основа на степента на изпълнение на приоритетите 8](#_Toc500330001)

[таблица 3. Степен на постигане на целите на ключовите индикатори, съответно принос към националните цели на Стратегията на ЕС "ЕВРОПА 2020" 8](#_Toc500330002)

[таблица 4. Степен на постигане на целите на ключовите индикатори 13](#_Toc500330003)

[таблица 5. Степен на изпълнение на Стратегическите цели и техните приоритети, въз основа на постигнатото изменение на специфичните индикатори 14](#_Toc500330004)

[таблица 6. Принос на РПР към постигането на националните цели на Стратегията на ЕС "ЕВРОПА 2020” 16](#_Toc500330005)

[таблица 7. Степен на постигане на целите на РПР на ЮЦР към 2015 г. 22](#_Toc500330006)

Списък на използваните съкращения

|  |  |
| --- | --- |
| **БВП** | Брутен вътрешен продукт |
| **БДС** | Брутна добавена стойност |
| **ЕК** | Европейска комисия |
| **ЕЗФРСР** | Европейски земеделски фонд за развитие на селските райони |
| **ЕСФ** | Европейски социален фонд |
| **ЕС** | Европейски съюз |
| **ИСУН 2020** | Информационна система за управление и наблюдение на средствата от ЕС в България 2020 |
| **ЕФР** | Европейски фонд за рибарство |
| **ЕФРР** | Европейския фонд за регионално развитие |
| **ЗРР** | Закон за регионалното развитие, приет 2008 г., последни изменения и допълнения, ДВ. бр.13 от 2017 г. |
| **КФ** | Кохезионен фонд |
| **НСРР** | Национална стратегия за регионално развитие 2012-2022 г. |
| **ОСР** | Областна стратегия за развитие |
| **ОПР** | Общински план за развитие |
| **ОПДУ** | ОП "Добро управление" 2014-2020 г. |
| **ОПИК** | ОП "Иновации и конкурентоспособност" 2014-2020 г. |
| **ОПОС** | ОП "Околна среда" 2014-2020 г. |
| **ОПРЧР** | ОП "Развитие на човешките ресурси" 2014-2020 г. |
| **ОПРР** | ОП "Региони в растеж" 2014-2020 г. |
| **ОПТТИ** | ОП "Транспорт и транспортна инфраструктура" 2014-2020 г. |
| **ПРСР** | Програма за развитие на селските райони 2014-2020 г. |
| **ПМДР** | Програма за морско дело и рибарство 2014-2020 г. |
| **РПР** | Регионален план за развитие |
| **РСР** | Регионален съвет за развитие |
| **СЦР** | Северен централен район от ниво 2 |
| **СЗР** | Северозападен район от ниво 2 |
| **СИР** | Североизточен район от ниво 2 |
| **СР** | Съвет за развитие при Министерския съвет |
| **ЮЗР** | Югозападен район от ниво 2 |
| **ЮИР** | Югоизточен район от ниво 2 |
| **ЮЦР** | Южен централен район от ниво 2 |

# ВЪВЕДЕНИЕ

### Общи положения

**Регионалният план за развитие на Южния централен район от ниво 2 за периода 2014-2020 г.** [РПР на ЮЦР] е приет с Решение № 462 на Министерския съвет от 01.08.2013 г. Териториалният обхват на Южния централен район от ниво 2 [ЮЦР] включва областите Кърджали, Пазарджик, Пловдив, Смолян и Хасково.

**Междинната оценка** за изпълнението на РПР на ЮЦР е изготвена във връзка с разпоредбата на чл. 33, ал. 1 от *Закона за регионалното развитие[[1]](#footnote-1)* [ЗРР]. Съгласно ал. 2 на чл. 33 от ЗРР междинната оценка на РПР на районите от ниво 2 включва:

* оценка на първоначалните резултати от изпълнението;
* оценка на степента на постигане на съответните цели;
* оценка на ефективността и ефикасността на използваните ресурси;
* изводи и препоръки за изпълнението на РПР за периода до 2020 г.

Законът дефинира *държавната политика за регионално развитие[[2]](#footnote-2)*, като създаваща условия за балансирано и устойчиво интегрирано развитие на районите и общините и обхващаща система от нормативно регламентирани документи, ресурси и действия на компетентните органи, насочени към:

* намаляване на **междурегионалните** и **вътрешнорегионалните различия** в степента на икономическото, социалното и териториалното развитие;
* осигуряване на условия за **ускорен икономически растеж** и **високо ниво на заетост**;
* развитие на **териториалното сътрудничество**.

Изпълнението на РПР се отчита чрез **годишните доклади[[3]](#footnote-3)** за наблюдението на изпълнението на РПР на основата на данните от системата за наблюдение и оценка на регионалния план за развитие. Наблюдението на изпълнението на РПР се осъществява от съответните **Регионални съвети за развитие** [РСР].

В периода на изпълнение на РПР на ЮЦР 2014-2020 г. са изготвени три годишни доклада за наблюдението на изпълнението на РПР, съответно за 2014, 2015 и 2016 г.

### Методика за оценка напредъка на изпълнението на РПР на ЮЦР

За целите на оценката е разработена методика, която определя методите и съответните източници на информация, както и критериите за оценка на изпълнението на РПР. Разработена е *петстепенна оценъчна скала* за оценка на степента на:

* постигане на ключовите показатели на макро ниво и на степента на постигане на показателите по цели на *Стратегията Европа 2020* на регионално ниво и приноса на ЮЦР за постигане на националните цели;
* постигане на заложените междинни стойности на индикаторите за изпълнение (специфични индикатори);
* постигане на глобалните екологични цели и на възможността за постигане на целевите стойности в края на периода – оценка на реалистичността на заложените целеви стойности.

Оценени са причините за надхвърляне/непостигане на заложените междинни стойности на индикаторите за изпълнение, както и възможността за постигане на целевите стойности в края на периода – оценка на реалистичността на заложените целеви стойности.

Конструирани са индекси на постигане на приоритетите и целите на РПР:

* Индекс на постигане по приоритети – отразява степента на постигане на заложеното изменение на специфичните индикатори за изминалото време;
* Индекс на постигане на целите – отразява степента на постигане на заложеното изменение на стойностите на ключови индикатори и цели на регионално ниво по *Стратегията Европа 2020* за оценявания период.

За целите на оценката на ефикасността е използван конструирания индекс на ефикасност – използван финансов ресурс към степен на постигане на целевите стойности (процент на постигане на заложеното изменение) по приоритети и на общо ниво на ключови индикатори и цели по *Стратегията Европа 2020*.

Индексите също се групират в *петстепенни оценъчни скали*. За целите на оценката са използвани следните оценъчни скали и категории:

таблица . Степен на постигане на заложеното изменение на специфичните индикатори и степен на изпълнение на приоритети (СИП), въз основа на постигнатото изменение на специфичните индикатори

|  |  |  |
| --- | --- | --- |
| Скала | Дефиниция | Степен на изпълнение на приоритети |
| 5 🡹 | Постигната междинна цел на индикатор над 125 | Напредък, значително над планирания по изпълнение на приоритета/целта |
| 4 🡽 | Постигната междинна цел на индикатор между 110 и 125% | Напредък над планирания по изпълнение на приоритета/целта |
| 3 🡺 | 100% (между 90 и 110%) постигната междинна цел на индикатор | Постигнат планиран напредък по изпълнение на приоритета/целта |
| 2 🡹 | Постигната междинна цел на индикатор между 50 и 90% | Задоволителен напредък по изпълнение на приоритета/целта |
| 1 🡽 | Постигната междинна цел на индикатор между 10 и 50% | Ограничен напредък по изпълнение на приоритета/целта |
| 0 🡺 | Постигната междинна цел на индикатор между 0 и 10% | Без напредък по изпълнение на приоритета/целта |

таблица . Степен на постигане на целите (СПЦ), въз основа на степента на изпълнение на приоритетите

|  |  |
| --- | --- |
| 5 🡹 | Напредък, значително над планираното по целта |
| 4 🡽 | Напредък над планираното по целта |
| 3 🡺 | Постигнат планиран напредък по целта |
| 2 🡹 | Задоволителен напредък по постигането на целта |
| 1 🡽 | Ограничен напредък по постигането на целта |
| 0 🡺 | Без напредък по постигането на целта |

таблица . Степен на постигане на целите на ключовите индикатори, съответно принос към националните цели на Стратегията на ЕС "ЕВРОПА 2020"

|  |  |
| --- | --- |
| 5 🡹 | Постигнат планиран принос, значително над планирания |
| 4 🡽 | Постигнат планиран принос над планирания |
| 3 🡺 | Постигнат планиран принос |
| 2 🡹 | Задоволителен принос |
| 1 🡽 | Ограничен принос |
| 0 🡺 | Без принос |

При изготвянето на междинната оценка са използвани последните актуални данни за основните индикатори на национално и регионално ниво към края на 2016 г. Последните налични данни за разгледаните индикатори на областно ниво са за 2015 и 2016 г.

# ПЪРВОНАЧАЛНИ РЕЗУЛТАТИ ОТ ИЗПЪЛНЕНИЕТО НА РПР НА ЮЦР

### Рамка за изпълнение на целите и приоритетите за регионално развитие в ЮЦР

#### Цели и приоритети за регионално развитие на ЮЦР

Визията, определена в РПР на ЮЦР е"ЮЦР – привлекателно място за живеене, бизнес и туризъм, с по-добри условия за комуникация и съхранено природно, и културно наследство".

РПР на ЮЦР определя четири стратегически цели за развитието на района, конкретизирани чрез десет приоритета.

графика 1. Взаимовръзки между целите и приоритетите на РПР на ЮЦР



Оценката на първоначалните резултати от изпълнението на РПР на ЮЦР, степента на постигане на целите, както и ефективността на използваните ресурси е изготвена въз основа на анализ на информация от официални статистически източници (НСИ, ЕВРОСТАТ), *Годишните доклади за изпълнение на наблюдение на изпълнението на РПР на ЮЦР (2014-2020) за 2014, 2015 и 2016 г.*, данни от *Информационната система за управление и наблюдение на средствата от ЕС н България 2020* (ИСУН 2020) и *Интегрираната система за администриране и контрол* (ИСАК)[[4]](#footnote-4), както и данни, публикувани на интернет страниците на Програмите за териториално сътрудничество 2014-2020.

В РПР на ЮЦР са определени индикативните финансови ресурси за изпълнение на плана за периода 2014-2020 г. в размер на **5 164,7 млн. лв.**, като от структурните инструменти на ЕС, е предвиден принос от ЕФРР в размер на **1 953,05 млн. лв., от други фондове на ЕС – 1 563,95 млн. лв., от национално публично финансиране – 878,85 млн. лв., частно финансиране – 521,12 млн. лв., от други финансови инструменти – 247,73 млн. лв.**

За мерките, реализирани със средства от държавния бюджет и бюджетите на общините, свързани с политиката за регионално развитие, в периода 2014-2016 г. липсва систематизирана информация, която да позволява тяхното обвързване с целите и приоритетите на РПР на ЮЦР. Частично, такава информация е събрана чрез *Годишните доклади за наблюдение на изпълнението на РПР на ЮЦР*, като тя е отразена при оценката на напредъка по изпълнение на отделните приоритети чрез съответните специфични индикатори.

При оценка на степента, в която са постигнати междинните цели (2015 г.) на специфичните индикатори на РПР на ЮЦР е използвана информация от *Годишните доклади за наблюдение на изпълнението за 2014, 2015 и 2016 г.* Предвид това, че за множество от специфичните индикатори, *Годишните доклади* представят информация за проекти и мерки, осъществявани през периода до 2016 с финансов ресурс на програмите 2007-2013 г., за целите на оценката е извършвана верификация на данните за индикаторите по приоритети с цел отразяване на проектите, финансирани в рамките на оценявания период, т.е. от 2014 г. – както от ЕС фондове, така и от национален и местни бюджети (при налични данни в годишните доклади за изпълнение).

Орган за провеждане на държавната политика за регионално развитие в ЮЦР е РСР на ЮЦР.

#### Прилагане принципа на партньорство

Осъществява се координация и взаимодействие между членовете на РСР, членовете на РКК и Секретариата на РСР. Подобрено е взаимодействието с централните и териториалните структури на изпълнителната власт при изпълнението на решенията на РСР.

С проведените съвместни заседания на РСР и РКК е подобрена координацията между областите, общините, министерствата и социално-икономическите партньори за ефективно и ефикасно провеждане на държавната политика на територията на района, посредством адекватно планиране, изпълнение, наблюдение и оценка на стратегическите и планови документи на национално, регионално и местно нива, касаещи регионалното развитие и опазването на околната среда в ЮЦР.

#### Наблюдение и оценка на изпълнението на РПР на ЮЦР

В съответствие с предвижданията на НСРР системата от индикатори за наблюдение и оценка на РПР на ЮЦР се състои от две основни групи индикатори – предварително установени в национални и европейски стратегически документи (Стратегия "Европа 2020", макроикономическите критерии към НСРР, глобалните цели за опазване и възстановяване на околната среда) и специфични индикатори за наблюдение на отделните приоритети на плана. Част от специфичните индикатори са **дефинирани нееднозначно и/или за тяхното изпълнение е трудно да бъде събрана достоверна информация** без да бъдат извършвани прекомерни разходи. Необходимо е прецизиране на конкретни индикатори, както и на подхода за определяне на базова и целеви стойности за някои от тях.

Анализът на определените междинни и крайни цели на ключовите индикатори за изпълнение на РПР на ЮЦР показва, че е прилаган **амбициозен подход** при определяне на целевите стойности на **ключовите индикатори**, **което се отразява и на степента на изпълнение на заложените цели**.

### Промени в социалното и икономическото развитие на ЮЦР и съответствие на РПР с тях

Социалното и икономическото развитие на ЮЦР през периода 2014-2017 г. се характеризира с положителна промяна на ключовите макроикономически индикатори. Това се дължи основно на общата динамика на развитието на страната след 2012 г., изразяваща се в нарастване на БВП с темпове по-бързи от средните за ЕС, които, макар и частично, възстановяват в известна степен растежа от преди 2009 г. Прогнозните данни потвърждават, че до 2020 г. темпът на растеж на БВП на страната се очаква да бъде по-бърз от средния за ЕС 28.

графика . Динамика на растежа на БВП за периода 2005-2016 г. и прогнозни данни за 2017-2020 г.

Източници: НСИ, ЕВРОСТАТ, ЕК Генерална дирекция "Икономически и финансови въпроси"

графика . Ръст на БВП за периода 2000-2015 г. на национално ниво, (млн. лв.) и принос на районите от ниво 2, %

Източник: НСИ, ЕВРОСТАТ

В периода 2009-2015 г. **приносът на** **ЮЦР в общия БВП остава постоянен** (14,2%). През 2015 г. приносът е 12,2%, което нарежда района на второ място след ЮЗР. Достигнатото ниво на показателя **БВП на глава от населението, лв.** през 2015 г. надхвърля както междинната целева стойност, така и цел 2020. Важен фактор за това преизпълнение на целите е силно консервативното планиране при тяхното определяне. На практика и двете цели са постигнати още през 2011 г., т.е. преди приемането на РПР**.**

*Коефициентът на икономическа активност (15+)* е неустойчив, като през 2015 и 2016 г. намалява спрямо стойността през 2014 г. През 2014 г. достига 54,9% или по-високо от междинната целева стойност на индикатора (54,1%), но през 2015 г. намалява до 53,1%, като тенденцията продължава и през 2016 г. (52%). Активността остава по-ниска с 1,3 процентни пункта и от средното за страната. Динамиката през разглеждания период определя поставената цел 2020 (56%) като амбициозна.

*Коефициентът на безработица* намалява съществено след 2013 г. и през 2015 г. достига 9,2% при 9,1% средно за страната. Стойността за 2015 г. е по-ниска от междинната целева стойност за 2015 г. от 10%, като през 2016 г. намалява до 7,1% и на практика достига до цел 2020 (7%).

*Общият доход на лице от домакинство* нараства съществено в периода 2012-2016 г., като стойността за 2015 г. от 4 297 лв. е по-висока от междинната целева стойност, а стойността за 2016 г. – 4 581 лв. значително се доближава до цел 2020 (4 650 лв.).

Растежът след 2011 г. предполага умерен потенциал за постигане на целта от 39% дял на БВП на човек от населението от средната стойност за ЕС 28 през 2020 г.

таблица . Степен на постигане на целите на ключовите индикатори

| Ключови индикатори | Степен на постигане на заложеното изменение – цел 2015 г. | Принос към постигане на целите на ключовите индикатори |
| --- | --- | --- |
| БВП на човек от населението, лв. | **5** 🡹 | **Постигнат планиран принос, значително над планирания** |
| Дял на БВП на човек от населението от средната стойност на ЕС 28, % | **2** 🡹 | **Задоволителен принос** |
| Коефициент на безработица на населението на 15 и повече навършени години, % | **5** 🡹 | **Постигнат планиран принос, значително над планирания** |
| Коефициент на икономическа активност на населението на 15 и повече навършени години, % | **2** 🡹 | **Задоволителен принос** |
| Общ доход на лице от домакинство, лв. | **4** 🡽 | **Постигнат принос над планирания** |

### Степен на постигане на целите на РПР на ЮЦР

Напредъкът по изпълнение на отделните приоритети на РПР на ЮЦР е оценен въз основа на постигане целите на съответните специфични индикатори. Степента на постигане на стратегическите цели е оценена въз основа на напредъка по техните приоритети. В допълнение е оценен и приноса на изпълнението на плана към постигане на показателите по Европа 2020.

таблица . Степен на изпълнение на Стратегическите цели и техните приоритети, въз основа на постигнатото изменение на специфичните индикатори

| *Цели и приоритети* | *Средно за приоритет – скала* | *Средно за цел* |
| --- | --- | --- |
| Стратегическа цел 1: Икономическо сближаване в национален и вътрешнорегионален план базирано на щадящо/екологосъобразно ползване на собствени ресурси |  | **3** 🡺 |
| *Приоритет 1.1.* Повишаване конкурентоспособността на малкия и средния бизнес като движеща сила на регионалната икономика | **4** 🡽 |  |
| *Приоритет 1.2.* Развитие на устойчиви форми на туризъм и на културните и творческите индустрии в ЮЦР | **2** 🡹 |  |
| *Приоритет 1.3.* Развитие на инфраструктурата за опазване на околната среда и адаптиране към промените на климата | **3** 🡺 |  |
| Стратегическа цел 2: Социално сближаване и намаляване на междуобластните неравенства чрез инвестиции в човешкия капитал и социална инфраструктура |  | **5** 🡹 |
| *Приоритет 2.1.* Подобряване на достъпа до образователни, здравни, социални, културни услуги и спорт | **5** 🡹 |  |
| *Приоритет 2.2.* Подобряване на административния капацитет на регионално и местно ниво в полза на гражданите и бизнеса | **5** 🡹 |  |
| Стратегическа цел 3: Развитие на трансгранично и транснационално сътрудничество в принос на икономическото и социалното развитие и сближаване |  | **3** 🡺 |
| *Приоритет 3.1.* Развитие на трансграничното сътрудничество и мобилизиране потенциала на периферните гранични територии | **3** 🡺 |  |
| *Приоритет 3.2* Развитие на междурегионалното и транснационалното сътрудничество за постигане на стратегическите цели на план | **2** 🡹 |  |
| Стратегическа цел 4: Балансирано териториално развитие чрез укрепване на градовете-центрове, подобряване свързаността в района и качеството на средата в населените места |  | **4** 🡽 |
| *Приоритет 4.1*. Подкрепа за интегрирано и устойчиво градско развитие и подобряване на вътрешнорегионалната свързаност | **5** 🡽 |  |
| *Приоритет 4.2*. Подобряване на свързаността на района в национален и международен план | **5** 🡹 |  |
| *Приоритет 4.3*. Подобряване качеството на живот в селските райони | **0** 🡺 |  |

### Принос към постигане целите на Стратегия "Европа 2020"

Изпълнението на РПР следва да допринася изпълнението на поетите от България национални ангажименти по отношение постигане целите на Стратегията "Европа 2020”. Дефинираните индикатори обективно измерват напредъка при реализацията на най-важния стратегически документ на ниво ЕС **и до голяма степен отразяват и постигането на стратегическите цели на РПР**. За тяхното проследяване НСРР определя техните целеви стойности на регионално ниво.

|  |  |
| --- | --- |
| графика . Коефициент на заетост на населението на възраст 20-64 г., % | графика . Коефициент на заетост на населението на възраст 55-64 г., % |
|  |  |
| графика . Инвестиции в научноизследователска и развойна дейност, % от БВП | графика . Дял на преждевременно напусналите образователната система (на възраст 18-24 г.), % |
|  |  |
| графика . Дял на 30-34 годишните със завършено висше образование, % | графика . Население в риск от бедност или социално изключване, хил. души |
|  |  |

Източник: НСИ, ЕВРОСТАТ

таблица . Принос на РПР към постигането на националните цели на Стратегията на ЕС "ЕВРОПА 2020”

| *Индикатори "Европа 2020"* | *Степен на постигане на заложеното изменение – цел 2015 г.* | *Принос на РПР към постигането на националните цели* |
| --- | --- | --- |
| Коефициент на заетост на населението на възраст 20-64 навършени години, % | **2** 🡹 | **Задоволителен принос** |
| Коефициент на заетост на населението на възраст 55-64 г. | **5** 🡹 | **Постигнат планиран принос, значително над планирания** |
| Инвестиции в научноизследователска и развойна дейност, % от БВП | **2** 🡹 | **Задоволителен принос** |
| Дял на преждевременно напусналите образователната система (на възраст 18-24 г.), % | **1** 🡽 | **Ограничен принос** |
| Дял на 30-34 годишните със завършено висше образование, % | **5** 🡹 | **Постигнат планиран принос над планирания** |
| Население в риск от бедност или социално изключване, хил. души | **5** 🡹 | **Постигнат планиран принос над планирания** |

*Инвестициите в научноизследователска и развойна дейност*, като % от БВП, се увеличават неравномерно в периода след 2010 г., като по-значителен е техния ръст през 2014 и 2015 г. Напредъкът по постигане на междинната цел за 2015 г. на регионално ниво е близо 84%, с което приносът за изпълнението на *Стратегическа цел 1* на РПР на ЮЦР е задоволителен. Следва да се отчете, че част от тази положителна тенденция се дължи на реализацията на жизнеспособни иновационни проекти, чието изпълнение, финансирано чрез ОПИК, ще окаже положително влияние върху икономиката на района. За постигане на целевата стойност на индикатора за 2020 г. е **необходима целенасочена подкрепа**.

*Коефициентът на заетост на населението на възраст 20-64 навършени години* нараства след 2011 г., но успява да достигне заложената междинна цел за 2015 г. през 2016 г. Въпреки ръста в заетостта, съответстващ на средното за страната, потенциалът за постигане на целевата стойност на индикатора за 2020 г. е **сравнително ограничен, предвид нейната амбициозност**.

*Коефициентът на заетост на населението на възраст 55-64 г.* нараства след 2011 г., като ръстът е по-значителен през 2014, 2015 и 2016 г. Целевата стойност на индикатора за 2015 г. е **надхвърлена значително**, както и тази за 2020 г.

Промените в *дела на преждевременно напусналите образователната система (на възраст 18-24 г.)* са разнопосочни на годишна база с нарастване до 2014, като се регистрира повишение през 2015 и 2016 г. Междинната целева стойност на индикатора за 2015 г. не е постигната, а предвид тенденцията на национално ниво за слабо повишаване на дела, потенциалът за постигане на целевата стойност за 2020 г. е **ограничен**.

Нарастването на *дела на 30-34 годишните със завършено висше образование* също е неустойчиво като тенденция. Междинната цел на индикатора за 2015 г. (21,65) е надхвърлена (23). Предвид нарастването на стойността, потенциалът за постигане на целевата стойност за 2020 г. е **умерен**.

*Делът на населението в риск от бедност или социално изключване* намалява след 2014 г., като междинната цел за 2015 г., както и цел 2020 са постигнати.

**За да бъде постигнат планирания принос в изпълнението на национални ангажименти** по отношение постигане целите на Стратегията Европа 2020 е **необходимо планираните мерки и финансови ресурси да бъдат осъществени в значителна степен в обхвата на плановия период**.

Към момента, НСИ не проследява на ниво NUTS2 промените на индикаторите по целите 20/20/20 по отношение на климата и енергийното потребление, както и дела на застрашените от бедност. В тази връзка не могат да бъдат посочени източници на достоверна информация за проследяването им и съответно не са включени в междинната оценка на РПР на ЮЦР.

### Ефективност и ефикасност на финансовите инструменти и използваните ресурси за изпълнение на РПР

Оценено е съответствието на договорените средства по програмите, финансирани от фондовете на ЕС с планираните необходими финансови ресурси за изпълнението на РПР на ЮЦР.

графика . Договорени и изплатените средства (ОП и ПРСР) общо и по области и сравнение с предвижданията на РПР на ЮЦР, октомври 2017

Източник: ИСУН2020, ИСАК

графика . Концентрация на ресурси в ЮЦР – по програми, млн. лв., октомври 2017

Източник: ИСУН2020, ИСАК

Към м. октомври 2017 г. договорените средства по програми, финансирани от фондовете на ЕС представляват 21,7% от планираните индикативни финансови ресурси за осъществяване на целите на РПР на ЮЦР за периода 2014-2020 г. Частните средства в това договорено финансиране са 154,3 млн. лв. (140,1 млн. лв. – ОПИК и ОПРЧР и 14,2 млн. лв. по ПРСР), което представлява 29,6% от планираните частни ресурси в размер на 521,12 млн. лв. Това предоставя необходимостта от значителни усилия за осигуряване на необходимите средства за постигане на поставените цели. Прогнозата за постигане на планираните нива на финансов ресурс е "умерено положителна", предвид предстоящото стартиране на значителна част от мерките по оперативните програми и ПРСР, както и приносът на националното публично участие – национален и местни бюджети.

Делът на договорените в ЮЦР средства по области е разпределен по следния начин: Пловдив – 46,3%, Пазарджик – 15,6%, Хасково – 15,3%, Смолян – 10,7%, Кърджали – 6,5%. Разпределението на дела на средствата, които са изплатени (от общата сума на договорените в ЮЦР) е съответно Пловдив – 9%, Пазарджик – 3,3%, Хасково – 1,6%, Смолян – 1%, Кърджали – 0,9%. Нивата на изплатените средства са много по-ниски от тези в останалите райони.

Основен дял във финансирането на мерките за изпълнение на РПР на ЮЦР към момента на междинно оценяване имат ОПРР (30,3%), ОПИК (29,8%), ПРСР (17,8%) и ОПОС (9,5%). Значим е делът на договореното финансиране и по ОПРЧР (6,7%) и ОПТТИ (2,1%).

Приносът на оперативните програми, финансирани от ЕФРР, ЕСФ, КФ и ЕЗФРСР за изпълнението на приоритетите на РПР на ЮЦР е оценен въз основа на информацията за на договорените и изплатените финансови ресурси по източници спрямо целите на плана. За мерките, свързани с изпълнението на РПР на ЮЦР в периода 2014-2017 г., реализирани със средства от държавния бюджет, от бюджетите на общините, от международни финансови институции, както и за частните инвестиции (извън съфинансирането по ОП), липсва систематизирана информация, която да позволява тяхното обвързване с целите и приоритетите на плана.

От обемът на договорените средства по оперативните програми и ПРСР (ЕС и национално съфинансиране) – 1 119,5 млн. лв., може да бъде направен извод, че за постигане на общия размер на средствата за реализация на РПР на ЮЦР за периода до 2020 г., са необходими целенасочени усилия.

Към началото на октомври 2017 г. в ЮЦР са договорени 13,8% от договорените средства по Оперативни програми. 26,2% от договорените средства са сертифицирани и изплатени.

Относително началния етап в реализацията на мерките по оперативните програми, съфинансирани от ЕС и представените данни, показват, че основните финансови ресурси в периода от началото на 2014 г. до м. октомври 2017 г. са договорени след края на 2015 г. В този смисъл, **степента на изпълнение на междинните целеви стойности към 2015 г. на всички типове индикатори за наблюдение на РПР следва да се разглежда като ефект от провежданата в предходния период политика за регионално развитие и съответно от мерките, осъществявани след края на периода 2007-2013 г.**

Към октомври 2017 г. налице е тенденция за концентрация на финансовите ресурси за изпълнение на мерки и дейности, свързани със *Стратегически цели 1 и 2* на РПР на ЮЦР, в чийто обхват попадат основните инфраструктурни проекти, градското развитие, като и тези свързани с развитието на насърчаване на икономика на иновациите и развитие на инфраструктурата за опазване на околната среда.

# ИЗВОДИ И ПРЕПОРЪКИ

### Обобщена оценка за изпълнението на РПР на ЮЦР

**Визията и главната цел**, определени в РПР на ЮЦР остават актуални. Рамката на **стратегическите цели** и определените **приоритети**, като цяло съответстват на проблемите и нуждите на ЮЦР. Същевременно е необходимо да бъде установено съответствието на стратегическата рамка за развитие на ЮЦР с тематичните области на интервенции по ОП за 2014-2020 г., както и определяне на механизъм за обвързване с целите и приоритетите на плана на мерките, реализирани със средства от държавния бюджет и от бюджетите на общините.

Обобщението на анализа на показателите за изпълнението на стратегическите цели на РПР на ЮЦР показва, че:

* Промените в демографския профил на ЮЦР показват устойчива тенденция на намаляване на населението – в периода 2008-2016 г. намалението е с 7,3%. Според прогнозите на НСИ[[5]](#footnote-5) за броя на населението на ЮЦР към 2020 г. са за продължаващо намаляване – до 1 387 120 души, а през 2030 г. се очаква населението на ЮЦР да бъде 1 285 826 души или с 9.8% по-малко от 2016 г. ЮЦР съотвества на изискванията за обсобяване на район от ниво 2 според *Регламент (ЕО) № 1059/2003 г.*
* Броят на населенето на област Смолян (109 425 души) не отговаря на изискванията на *Регламент (ЕО) № 1059/2003 г.*, според който населението в административните единици от ниво 3, следва да бъде най-малко 150 000 души.
* Социалното и икономическото развитие на ЮЦР през периода 2014-2017 г. се характеризира с положителна промяна на ключовите макроикономически индикатори.
* В периода 2009-2015 г. **приносът на** **ЮЦР в общия БВП на страната остава постоянен** (14,2%). През 2015 г. приносът е 12,2%, което нарежда района на второ място след ЮЗР. Достигнатото ниво на показателя **БВП на глава от населението, лв.** през 2015 г. надхвърля както междинната целева стойност, така и цел 2020. Важен фактор за това преизпълнение на целите е силно консервативното планиране при тяхното определяне. На практика и двете цели са постигнати още през 2011 г., т.е. преди приемането на РПР**.**
* За периода 2010-2015 г. се наблюдава **ограничен напредък в преодоляването на вътрешнорегионалните различия** в ЮЦР. Ограничена положителна тенденция се наблюдава по отношение на *безработицата.* Различията по отношение на заетостта спрямо 2010 г. **намаляват чувствително**, благодарение на значителното нарастване на коефициента на заетост през целия период в областите Смолян и Хасково. Областите Пазарджик и Кърджали също допринасят за намаляването на различията, но за тях темпът на растеж намалява през 2014-2016 г. Различията по отношение на *БВП на глава от населението* се увеличават, въпреки по-бързия растеж в областите Пазарджик и Смолян. Различията в *размера на средна годишна заплата на наетите лица по трудово и служебно правоотношение* се увеличават в сравнение с 2008 г., като най-същественият фактор е значителното нарастване на заплатата в област Пловдив – с над 40% за периода 2008-2016 г.

таблица . Степен на постигане на целите на РПР на ЮЦР към 2015 г.

|  |  |
| --- | --- |
| *Цели на РПР на ЮЦР* | *Индекс на постигане на целите* |
| Стратегическа цел 1: Икономическо сближаване в национален и вътрешнорегионален план базирано на щадящо/екологосъобразно ползване на собствени ресурси | **3 🡺** |
| Стратегическа цел 2: Социално сближаване и намаляване на междуобластните неравенства чрез инвестиции в човешкия капитал и социална инфраструктура | **5 🡹** |
| Стратегическа цел 3: Развитие на трансгранично и транснационално сътрудничество в принос на икономическото и социалното развитие и сближаване | **3 🡺** |
| Стратегическа цел 4: Балансирано териториално развитие чрез укрепване на градовете-центрове, подобряване свързаността в района и качеството на средата в населените места | **5 🡹** |

Постигнат е **планирания напредък** по реализацията на приоритетите, чрез които се реализира *Стратегическа цел 1*, чрез което е постигнат и планирания напредък по нея. Напредък над планираното е налице в областта на подкрепата за малкия и средния бизнес, иновациите и инвестициите, както и в областта на инфраструктурата за опазване на околната среда и адаптиране към промените на климата. Мерките в областта на развитието на туризма, културните и творческите индустрии имат нужда от подкрепа. Потенциалът за икономическо сближаване н национален и вътрешнорегионален план в района до 2020 г. е **умерен**.

По двата приоритета на *Стратегическа цел 2* е постигнат **напредък, значително над планирания**, като **почти всички индикатори по приоритети постигат и целите за 2020 г.** Продължаващото фокусиране върху подкрепа за образованието и заетостта, ще бъде значим фактор за повишаване на произведената БВП и доходите в ЮЦР.

Изпълнението на мерките по отделните приоритети на *Стратегическа цел 3* се характеризира с **планиран напредък**. По Приоритет 3.1 е постигнат планирания напредък чрез осъществяваните проекти/ инициативи за трансгранично сътрудничество. По Приоритет 3.2 е постигнат задоволителен напредък чрез развитие на междурегионално и транснационално сътрудничество.

Това обуславя наличието на **значителен потенциал** за изпълнение на *Стратегическа цел 3* в рамките на програмния период до 2020 г.

В заключение, направеният анализ на изпълнението на РПР на ЮЦР показва, че определената в него рамка на политиката за регионално развитие на ЮЦР като цяло се изпълнява чрез инструментите на политиката за сближаване и съответното национално съфинансиране. Същевременно е ясна необходимостта от по-конкретно адресиране на бъдещите мерки към специфичните икономически и социални проблеми на района, в контекста на общите структурни предизвикателства пред развитието, свързани с конкурентоспособността на района и способността му да предложи привлекателна и устойчива среда за предприятията и местните жители – иновации, работещи институции, опростяване на бизнес средата, инфраструктура.

### Актуализация на РПР на ЮЦР

Данните от направената междинна оценка показват, че са налице две от предпоставките, определени в чл. 19, ал. 1 от ППЗРР за актуализация на РПР на ЮЦР, а именно:

* налице са съществени промени в икономическите и социалните условия в ЮЦР;
* налице са промени в свързаното национално законодателство, които следва да бъдат отразени в РПР на ЮЦР.

Съгласно ППЗРР при актуализация на РПР на ЮЦР за периода 2014-2020 г., следва да бъде разработен актуализиран документ за изпълнение на РПР на ЮЦР за периода до 2020 г. Независимо от наличието на предпоставки за актуализация на РПР на ЮЦР, следва да се отбележи, че тя *не е приоритетна*, тъй като част от посочените нови елементи, които следва да са включени в РПР, присъстват под една или друга форма в плана. За съобразяване на РПР с *регионалната схема за пространствено развитие на ЮЦР* е необходимо тя да бъде разработена и утвърдена – към момента няма информация за напредъка в разработването на този документ. Не се налагат промени в обхвата на ЮЦР, но демографските процеси определят необходимостта от извършване на промени в обхвата на районите от ниво 3, (област Смолян, както и област Кърджали, която според прогнозата на НСИ към 2020 г. също ще бъде под 150 000 души) с оглед осигуряване на съответствие с изискванията на *Регламент (ЕО) № 1059/2003 г.* Същевременно евентуални промени в обхвата на СЗР и СЦР, могат да наложат и промени в районите от ниво 1, с оглед осигуряване на съответствие с изискванията на *Регламент (ЕО) № 1059/2003 г.*

В този контекст е препоръчително усилията да бъдат съсредоточени върху *устойчиво определяне* на обхвата на районите от ниво 1, 2 и 3 – най-малко за целия следващ програмен период, осигуряване на съпоставимост на съответната статистическа информация за динамиката на индикаторите за социално-икономическото развитие, като база наблюдение и оценка на планираните мерки до 2020 г., така и за целите на планирането за новия програмен период. Разработването на *регионалната схема за пространствено развитие* следва да отчете новия обхват на районите от ниво 2.

В непосредствен план е препоръчително планиране и извършване на тематична/и оценка/и на РПР на ЮЦР, включваща събиране и анализ/и на конкретни емпирични данни за локализация на установените проблеми, най-малко следните теми:

* Оценка на планираните ресурсите по *Стратегическа цел 2* и *Стратегическа цел 4*, с оглед актуализиране – увеличаване на целевите стойности на съответните индикатори.
* Анализ на причините за неравномерното изпълнение на междинните стойности на индикаторите за 2015 г., с цел идентифициране на балансиращи мерки.
* Изготвяне на оценка на съответствието на работната сила с нуждите на бизнеса на квалифицирана работна ръка, както и идентифициране на мерки, свързани с подкрепа на трудовата мобилност (нарастване на БВП и икономически бум в област Пловдив).

Целта на посочените тематична/и оценка/и е да идентифицира подходящи мерки за подкрепа, които осигуряват възможност за ефективна реализация на наличния потенциал за преодоляване на негативните тенденции.

### Препоръки за подготовка за следващия програмен период след 2020 г.

**Бялата книга за бъдещето на Европа** и изготвените документи за размисъл[[6]](#footnote-6), по-конкретно Документът за размисъл относно бъдещето на финансите на ЕС посочват, че ЕС с 27 държави членки (след оттеглянето на Обединеното кралство) ще се сблъска с множество предизвикателства в периода до 2025 г. и след това. Тези предизвикателства включват миграцията, контрола на външните граници, цифровата революция и глобализацията, както и намаляването на социалното и териториалното неравенство, иновациите, инфраструктурните инвестиции и прехода към нисковъглеродна икономика.

Ключов въпрос по отношение на *политиката на сближаване* е ограничаването на инвестициите извън по-слабо развитите и трансграничните региони. Обсъждат се варианти за териториалния обхват и инвестиционните приоритети, но и възможностите за по-добро прилагане на *политиката на сближаване*.

През май 2018 г. Комисията възнамерява да приеме предложението за многогодишната финансова рамка, последвано от предложения за политиката на сближаване за периода след 2020 г. Българската страна следва активно да участва в дискусиите при взимане на съответните решения, включително чрез създаване на тематични коалиции и партньорства.

Паралелно с дискусиите на ниво ЕС, през 2018 г. следва да стартира процеса на подготовка на стратегическите и програмните документи по политиката за регионално развитие, включващ:

* Промени в обхвата на районите от нива 2 и 3 (в зависимост от това, могат да се наложат и промени в районите от ниво 1) в Република България в контекста на *Общата класификация на териториалните единици за статистически цели* в Европейския съюз, съгласно *Регламент (ЕО) № 1059/2003 г.*;
* Приключване на етапа на планиране на пространственото развитие на територията на регионите от ниво 2, съгласувано и във взаимодействие със секторните стратегии;
* Изготвяне на тематични оценки, свързани с изпълнението на РПР на ЮЦР и/или за конкретни мерки, които са планирани и/или се изпълняват с цел установяване на ефективни подходи за адресиране и преодоляване на вътрешно регионалните различия;
* Анализ и оптимизиране на структурата на стратегическите документи за регионално развитие на национално и регионално ниво;
* Разработване на стратегическите документи за регионално развитие на национално ниво и за районите от ниво 2 за периода след 2020 г.

Тези действия ще осигурят възможност за преодоляване или най-малко значително смекчаване на ефектите от актуалните предизвикателства, както и плавен преход между програмните периоди.

Източници и референтни документи

*Регионален план за развитие на Северозападен район от ниво 2*, приет с Решение № 459 на Министерския съвет от 01.08.2013 г.

*Регионален план за развитие на Северен централен район от ниво 2*, приет с Решение № 461 на Министерския съвет от 01.08.2013 г.

*Регионален план за развитие на Североизточен район от ниво 2*, приет с Решение № 460 на Министерския съвет от 01.08.2013 г.

*Регионален план за развитие на Югозападен район от ниво 2*, приет с Решение № 457 на Министерския съвет от 01.08.2013 г.

*Регионален план за развитие на Южен централен район от ниво 2*, приет с Решение № 462 на Министерския съвет от 01.08.2013 г.

*Регионален план за развитие на Югоизточен район от ниво 2*, приет с Решение № 458 на Министерския съвет от 01.08.2013 г.

*Предварителни оценки на РПР на районите от ниво 2 за периода 2014-2020 г.*

*Национална стратегия за регионално развитие на Република България за периода 2012-2022 г.,* приета с Решение № 696 на Министерския съвет от 24.08.2012 г.

*Национална програма за развитие БЪЛГАРИЯ 2020*, приета Решение № 1057 на Министерския съвет от 20.12.2012 г.

*Национална концепция за пространствено развитие 2013-2025 г.*, приета с решение на Министерския съвет по Протокол № 47.61 от 19.12.2012 г.

*Национална програма за реформи на Република България в изпълнение на стратегията "Европа 2020",* актуализация 2017 г., приета с Решение № 280 на Министерския съвет от 18.05.2017 г.

*Междинна оценка на Националната стратегия за регионално развитие на Република България 2005-2015 г.*, приета с Протокол № 22.1 на Министерския съвет от 08 юни 2011 г.

*Междинни оценки за изпълнението на Регионалните планове за развитие на районите от ниво 2 за периода 2007-2010 г.,* приети с решение на Министерския съвет по Протокол №28.3 (ЮЗР) от 20.07.2011 г. и решения 29.46 (ЮИР), 29.47 (СЗР), 29.48 (СИР), 29.49 (СЦР) и 29.50 (ЮЦР) по протокол от 27.07.2011 г.

*Европа 2020. Стратегия за устойчив, интелигентен и приобщаващ растеж*. Брюксел, 3.3.2010 г. COM(2010) 2020

*Оперативна програма "Добро управление" 2014-2020 г.*

*Оперативна програма "Иновации и конкурентоспособност" 2014-2020 г.*

*Оперативна програма "Околна среда" 2014-2020 г.*

*Оперативна програма "Развитие на човешките ресурси" 2014-2020 г.*

*Оперативна програма "Региони в растеж" 2014-2020 г.*

*Оперативна програма "Транспорт и транспортна инфраструктура" 2014-2020 г.*

*Програма за развитие на селските райони 2014-2020 г.*

*Програма за морско дело и рибарство 2014-2020 г.*

*Регламент (ЕО) № 1059/2003 г. на Европейския парламент и на Съвета от 26 май 2003 година за установяване на обща класификация на териториалните единици за статистически цели (NUTS),* Официален вестник на ЕС, L 154 от 21.6.2003 г., последни промени Официален вестник на ЕС L 322, 29.11.2016 г.

*Закон за регионалното развитие*, обн., ДВ, бр. 50 от 2008 г., в сила от 31.08.2008 г., последни изменения и допълнения, ДВ. бр.13 от 2017 г.

*Правилник за прилагане на Закона за регионалното развитие*, приет с ПМС № 216 от 2.09.2008 г., обн., ДВ, бр. 80 от 2008 г., в сила от 31.08.2008 г., последни изм. и доп., бр. 50 от 2016 г.

*Закон за управление на средствата от европейските структурни и инвестиционни фондове,* обн., ДВ, бр. 101 от 2015 г., последни изм. и доп., бр. 85 от 2017 г.

*Методически указания за разработване на Национална стратегия за регионално развитие 2012-2020 г., Регионални планове за развитие, Областни стратегии и Общински планове за развитие за периода 2014-2020 г.,* Заповед №РД-02-1402 от 22.11.2011 г. на министъра на регионалното развитие и благоустройството

*Анализ на състоянието и тенденциите за промени в обхвата на районите от нива 1, 2 и 3 в Република България в контекста на общата класификация на териториалните единици за статистически цели в Европейския съюз*, Министерство на регионалното развитие и благоустройството, ФРМС Консулт ЕООД, София, ноември 2013 г.

*Моят регион, моята Европа, нашето бъдеще – седми доклад за икономическото, социалното и териториалното сближаване*, Европейска комисия, 2017 г.

*Информационна система за управление и наблюдение на структурните инструменти на ЕС в България* – ИСУН, <http://umispublic.minfin.bg/>

*Информационна система за управление и наблюдение на структурните инструменти на ЕС в България* – ИСУН2020, <http://2020.eufunds.bg/>

*Национален статистически институт* – <http://www.nsi.bg/>

*Евростат* – <http://eurostat.ec.europa.eu>

*Портал за обществени консултации* – <http://www.strategy.bg>

1. обн., ДВ, бр. 50 от 2008 г., в сила от 31.08.2008 г., последни изм. и доп., бр. 58 от 2017 г., в сила от 18.07.2017 г. [↑](#footnote-ref-1)
2. чл. 2, ал. 2 от ЗРР [↑](#footnote-ref-2)
3. чл. 86 и чл. 87 от ППЗРР [↑](#footnote-ref-3)
4. <http://iacs-online.dfz.bg/apex/f?p=100:43:4349657656453329> [↑](#footnote-ref-4)
5. НСИ, прогноза I вариант (при хипотеза за конвергентност) [↑](#footnote-ref-5)
6. <https://ec.europa.eu/commission/white-paper-future-europe-reflections-and-scenarios-eu27_en> [↑](#footnote-ref-6)